Revederea dintre Messi și Ronaldo, favorabilă pentru portughez. Mircea Lucescu vrea performanță în Europa cu Dynamo Kiev.
Messi şi Ronaldo au câştigat împreună 9 trofee Champions League şi au marcat 252 de goluri. Man. United avea nevoie doar de un egal cu Leipzig ca să meargă mai departe. Mircea Lucescu a câştigat Cupa UEFA cu Şahtior Donetsk în 2009.
Juventus a câştigat cu 3-0 aseară meciul de pe Camp Nou cu Barcelona şi s-a calificat din grupa G de pe primul loc.Cristiano Ronaldo a ieşit victorios în cel mai nou episod al rivalităţii cu Leo Messi. A marcat de două ori din penalty.După mai bine de 2 ani de la ultimul meci direct şi 12 ani de când s-au înfruntat prima oară în El Clasico, cei mai buni jucători ai planetei s-au reîntâlnit în cea mai tare competiţie.Fosta echipă a lui CR7, Manchester United, va vrea să uite cât mai repede de 2020. Diavolii roşii au fost eliminaţi din competiţie după ce au pierdut cu 2-3 în faţa taurilor roşii de la Leipzig.Mircea Lucescu a prins un loc de Europa League. Il Luce vrea să câştige cu Dynamo Kiev acelaşi trofeu pe care l-a cucerit cu rivala Şahtior.Mircea Lucescu, antrenor Dynamo Kiev: "Eu cred ca au învățat foarte mult. După foarte mult timp, n-au mai apucat să joace în Champions League sau n-au jucat deloc în Champions League. Au întâlnit jucători de un alt nivel și jucători tineri, foarte tehnici, care cresc cu echipele lor de club. Același lucru le-am spus și lor. Ăsta este viitorul vostru. Dacă vreți să fiți respectați, trebuie să bateți aceste echipe.".